Studentfestivalen ble først arrangert i 1989 som Oslo Studentfestival på initiativ fra Tormod Carlsen, dengang formann i Det Norske Studentersamfund. Initiativet ble tatt for å presentere det ikke-faglige tilbudet til nye studenter på Universitetet i Oslo, ved å samle de ca. 300 foreninger og organisasjoner som holder til på campus og invitere til deltagelse, aktiviteter, sosiale arrangement og konserter.